

GIMNAZIJA SESVETE

Bistrička 7, 10360 Sesvete

RKP: 16738

Matični broj: 03564231; OIB: 69909107858

Oznaka razine: 31; Šifra djelatnosti: 8531

Razdjel: 000; Šifra grada/općine: 133

BILJEŠKE UZ FINANCIJSKE IZVJEŠTAJE ZA RAZDOBLJE

1. SIJEČNJA DO 31. PROSINCA 2023. GODINE

Gimnazija Sesvete posluje u skladu sa Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23), te Statutom škole. Djelatnost škole je srednje obrazovanje, a odvija se u školskoj zgradi i dvorani, Bistrička 7 u Sesvetama.

Godišnji financijski izvještaji Gimnazije Sesvete sastavljeni su nakon što su proknjižene sve poslovne promjene, događaji i transakcije za razdoblje siječanj – prosinac 2023. godine, nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu na temelju Pravilnika o proračunskom računovodstvu i Računskom planu (NN br. 124/14, 115/15, 87/16, 3/18, 126/19 i 108/20). Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (NN br. 37/22), te Okružnice Ministarstva financija u zakonom određenim rokovima što za proračunske korisnike proračuna jedinica lokalne i područne samouprave znači predaju do 31. siječnja 2024. godine.

Za sastavljanje i predaju financijskih izvještaja korišteni su elektronski obrasci koji su preuzeti iz Registra proračunskih i izvanproračunskih korisnika (RKPFI).

Osoba odgovorna za sastavljanje financijskih izvještaja je voditeljica računovodstva Dijana Široki, a odgovorna osoba za predaju financijskih izvještaja je ravnateljica Božana Sertić.

* Bilješke uz Obrazac: BIL
* Bilješke uz Obrazac: PR-RAS
* Bilješke uz Obrazac: RAS – funkcijski
* Bilješke uz Obrazac: P-VRIO
* Bilješke uz Obrazac: OBVEZE

U Sesvetama, 31. siječnja 2024. godine

Računovođa: Ravnateljica:

Dijana Široki Božana Sertić, prof.

**Bilješke uz Obrazac: BIL**

**Šifra 022 i 02922 – Postrojenja i oprema** – vrijednost opreme je smanjena za 14,4% iz razloga što je ispravak vrijednosti veći od nabavne vrijednosti nove opreme. Postrojenja i oprema nabavljena su u 2023. godini u iznosu 19.046,80 € i sva su nabavljena iz vlastitih sredstava. Ispravak vrijednosti postrojenja i opreme za 2023.g. iznosi 36.586,23 i veći je u odnosu na početak razdoblja za 114,6% iz razloga što se uz redoviti ispravak vrijednosti, amortizaciju opreme za 2023.g., dodatno ispravila vrijednost opreme za rashod po inventuri za 2023.g. a koja je još imala sadašnju vrijednost.

**Šifra 024 i 02924 – Knjige** - vrijednost knjiga u knjižnici smanjena je za 13,8% jer je ispravak vrijednosti veći u odnosu na vrijednost novo nabavljenih knjiga. U 2023. godini, prema uputi Gradskog ureda Grada Zagreba za financije i javnu nabavu, evidentiran je prijenos vrijednosti udžbenika za učenike u iznosu 11.151,57 €, a i kupljeni su novi udžbenici u iznosu 40.944,38 € su koji su metodom jednokratnog otpisa ispravljeni u 100%-om iznosu.

**Šifra 042 i 049 – Sitni inventar i ispravak vrijednosti sitnog inventara** – sitni inventar nabavljen je u 2023. godini u iznosu 1.702,03 € što je povećanje za 183,7% u odnosu na početak razdoblja.

**Šifra 129 – Ostala potraživanja** – odnosi se na potraživanja za naknade koje se refundiraju , bolovanja na teret HZZO-a. Potraživanja su smanjena za 33,2% iz razloga što je HZZO izvršio refundaciju dijela bolovanja u 2023.g. za što smo dobili obavijest od Ministarstva znanosti i obrazovanja temeljem koje smo umanjili potraživanje.

**Šifra 193 – Kontinuirani rashodi budući razdoblja** – odnose se na plaću za prosinac 2023.g. koja se knjiži preko vremenskog razgraničenja na kontinuirane rashode budućih razdoblja.

**Šifra 2 – Obveze** – povećanje obveza u odnosu na početak razdoblja za 55% zbog povećanja obveza za materijalne rashode koji se najvećim dijelom odnose na obveze za popravke na zgradi Škole nakon nevremena.

**Šifra 291 – Odgođeno plaćanje rashoda** – nema iskazno stanje u odnosu na prethodno razdoblje. Za 2023.g. pristigli su svi računi, dok za 2022.g. to nije bio slučaj s računom za trošak plina za 12.2022. te je procijenjen rashod u iznosu 5.308,914 € knjižen na odgođeno plaćanje rashoda.

**Šifra – Višak/manjak prihoda -** u izvještajnom razdoblju evidentirani su na računima kapitalnih pomoći i prijenosa ostvarenih tijekom proračunske godine koji su evidentirani na računima razreda 6 sredstva u iznosu 55.014,67 € koja su utrošena za nabavu dugotrajne financijske imovine:

* 6362 Kapitalne pomoći proračunskim korisnicima iz proračuna koji im nije nadležan - MZO u iznosu 663,00 €
* 6632 Kapitalne donacije u iznosu 1.846,90 € i
* 6712 Prihodi iz nadležnog proračuna za financiranje rashoda za nabavu nefinancijske imovine u iznosu 52.504,77 €.

Sukladno čl. 215. Pravilniku o proračunskom računovodstvu i računskom planu provedena je obvezna korekcija rezultata.

Korekcijom rezultata umanjen je višak prihoda poslovanja i manjak prihoda od nefinancijske imovine.

Ukupan rezultat nakon korekcije ostao je isti, ali prikaz rezultata u Bilanci razlikuje se onom u PR-RAS obrascu. Manjak prihoda poslovanja iznosi 24.691,88 €, a manjak prihoda od nefinancijske imovine 19.119,81 €, tako da ukupan manjak prihoda iskazan na 9222 iznosi 48.811,69 €.

**Šifra 991 i 996 – Izvanbilančni zapisi** - odnose se na tuđu imovinu dobivenu na korištenje i potencijalne obveze po sudskim sporovima u tijeku. Iskazano povećanje odnosi se na povećanje tuđe imovine dobivene na korištenje od Carnet-a za 38.497,42 €.

Tijekom 2023. g. riješene su neke od sudskih presuda, a preostale potencijalne obveze po sudskim sporovima u tijeku na dan 31.12.2023. prikazane su u slijedećoj tablici:

Popis sudskih sporova u tijeku za 2023.g.

|  |  |  |  |  |  |
| --- | --- | --- | --- | --- | --- |
| R.br. | Tužitelj | Iznos glavnice/tužbe | Sažeti opis prirode spora | Procjena financijskog učinka | Procijenjeno vrijeme odljeva ili priljeva sredstava |
| 1. | S.J.G. | 1.036,76 | Radni spor- isplata po kolektivnom ugovoru | Obveza za isplatu | 2024.godina |
| 2. | D.J | 546,93 | Radni spor- isplata po kolektivnom ugovoru | Obveza za isplatu | 2024.godina |
| 3. | I.V. | 1.227,68 | Radni spor- isplata po kolektivnom ugovoru | Obveza za isplatu | 2024.godina |

Gimnazija Sesvete nema ugovornih odnosa koji uz ispunjenje određenih uvjeta, mogu postati obveza ili imovina.

**Bilješke uz Obrazac: PR-RAS**

**Šifra 6 – Prihodi poslovanja** –ostvareni su iz proračuna Grada Zagreba za financiranje redovne djelatnosti i prijenosom između proračunskih korisnika za financiranje namirnica učenicima (shema voće), od nadležnog ministarstva za plaće, isplate za razliku plaće prema presudama i ostala materijalna prava djelatnika, vlastitih prihoda i prihoda Sportskog saveza Grada Zagreba ostvarenih najmom prostora škole i dvorane, donacija, namjenskih prihoda i prihoda od imovine – kamate na depozite po viđenju..

**Šifra 6393 – Tekući prijenos između proračunskih korisnika istog proračuna temeljem prijenosa EU sredstava** – 1.792,81 € odnosi se na sredstava dobivena za provedbu projekta shema školskog voća.

**Šifra 6526 – Ostali nespomenuti prihodi** – povećanje prihoda iskazano je radi dobivene akontacije od HOK osiguranja za pokriće troškova nastalih nakon nevremena i dobivenih sredstava putničke agencije za dnevnice profesorima koji su pedagoška pratnja učenicima na izletima i maturalnim putovanjima.

**Šifra 6632 – Kapitalne donacije** – odnose se na donacije učenika Gimnazije Sesvete za nabavu knjiga za školsku knjižnicu i donacije knjiga za školsku knjižnicu od suradnika u iznosu 1.846,90 €.

**Šifra 6711 – Prihodi iz nadležnog proračuna za financiranje rashoda poslovanja** – iskazano je povećanje iz razloga što je Grad Zagreb u 2023.g. izmirio sva dugovanja za redovite materijalne troškove za 2022.g. (11. i 12. mj. 2022.), redovito isplatio sva sredstva za materijalne troškove za 2023.g., te doznačio još dodatna sredstva u iznosu od 13.513,51 € za tekuće i investicijsko održavanje.

**Šifra 683 – Ostali prihodi** – nema iskazno stanje u odnosu na prethodno razdoblje, jer nisu ostvareni ostali prihodi u 2023.g.

**Šifra 3 – Rashodi poslovanja** – evidentirani su u skladu s pozicijama proračuna i računskom planu, a odnose se na rashode za zaposlene, materijalne, financijske i ostale rashode.

**Šifra 31 – Rashodi za zaposlene** – veći su za 4,1% u odnosu na isto razdoblje prošle godine jer je osnovica za plaću porasla u 2022. godini kao i ostali rashodi za zaposlene (povećanje iznosa božićnice i dara za dijete, te isplata za probnu maturu). Doprinosi za obvezno osiguranje u slučaju nezaposlenosti isplaćeni su u 2022. godini prema sudskim presudama za godine 2015. i 2016.

**Šifra 321 – Naknade troškova zaposlenima** – veći za 110,3% u odnosu na isto razdoblje prošle godine od kojih se najveći dio povećanja odnosi na rashode za službena putovanja i stručno usavršavanje radi provedbe Erasmus+ projekta EU.

**Šifra 322 – Rashodi za materijal i energiju** – veći su za 38% u odnosu na isto razdoblje prošle godine od kojih se najveći dio povećanja odnosi na energiju , materjial za tekuće i investicijsko održavanje koji je većim dijelom utrošen za uređenje dvorane, te sitni inventar koji se većim dijelom odnosi na inventar kupljen za uređenje ureda ravnateljice.

**Šifra 323 – Rashodi za usluge** – veći su za 233,2% , a najviša povećanja iskazana su na uslugama za tekuće i investicijskom održavanju, zdravstvenim uslugama i ostale usluge.

Usluge tekućeg i investicijskog održavanja na 31.12.2023. iznose 102.098,30 € i odnose se, osim na redovna servisiranja i održavanja na sanaciju krovišta škole i dvorane, te podova i zidova nakon nevremena u iznosu 81.687,00 €.

Zdravstvene usluge odnose se na sistematske preglede radnika.

Ostale usluge povećane su iz razloga što je plaćeno za uslugu sređivanje i izlučivanje arhivskog gradiva Hrvatskom državnom arhivu.

**Šifra 324 – Naknade troškova osobama izvan radnog odnosa** – odnose se na troškove smještaja, prijevoza i ostalih troškova učenicima iz projekta Landau.

**Šifra 329 – Ostali nespomenuti rashodi poslovanja** – smanjenje rashoda naknade za rad predstavničkih tijela – Školskog odbora, jer se troškovi odnose samo na 2023.g. i nema zaostataka iz prethodnih godina. Veće povećanje je na trošku reprezentacije radi ugošćavanja predavača i suradnika, te kupnje sitnih poklona pažnje za iste.

**Šifra 34 – Financijski rashodi –** smanjenje u odnosu na isto razdoblje prošle godine zbog isplate zateznih kamata prema presudama za isplatu razlike plaće kojih je bilo daleko manje nego u 2022.g. jer je većina tada isplaćena.

**Šifra 3721 – Naknada građanima i kućanstvima u novcu –** rashod se odnosi na nagradu uspješnim mentorima i učenicima na državnim natjecanjima (Nagrada Balthazar).

**Šifra 3812 – Tekuće donacije u naravi –** odnose se na menstrualne potrepštine učenicama za koja su sredstva osigurali nadležni i državni proračun.

**Šifra 3822 – Kapitalne donacije građanima i kućanstvima** – donacija laptopa kao nagrada učeniku za ostvareno prvo mjesto na državnom natjecanju iz matematike temeljem Odluke ravnateljice prema članku 56. Statuta Gimnazije Sesvete.

**Šifra 9661 – Obračunati prihodi od prodaje proizvoda i robe i pruženih usluga** **– nenaplaćeni** u iznosu 2.008,05 € za najam školskog prostora i dvorane.

**Šifra 7221 – Uredska oprema i namještaj** – odnose se kao i rashod na 3822 na donaciju laptopa učeniku koji je kupila škola te se mora knjižiti istovremeno na prihod i rashod.

**Šifra 4226 – Sportska i glazbena oprema** – iz vlastitih sredstava kupili smo stolove za stolni tenis u iznosu 1.239,88 € i prijenosni snimač i zvučnik u iznosu 507,66 €.

**Šifra 4241 – Knjige** – knjige za knjižnicu nabavili smo u 2023. godini u iznosu 4.639,25 € i udžbenike za učenike u iznosu 40.944,38 €.

**Šifra Y006 – Manjak prihoda i primitaka za pokriće u sljedećem razdoblju** - u iznosu 43.811,69 €, nastao je kao razlika manjka prihoda i primitaka za 2023.g. 71.277,47 € i prenesenog viška prihoda iz 2022.g. 27.465,78 €. Ukupan iznos manjka u iskazan u iznosu od 43.811,69 € sastoji se od manjka prihoda poslovanja nadležnog proračuna 2.909,01 € i manjka prihoda od nefinancijske imovine nadležnog proračuna 0,01 €, viška prihoda od MZO za projekte 7.493,09 €, manjka prihoda od namjenskih sredstava (HOK osiguranje) 66.450,75 €, viška prihoda poslovanja iz vlastitih sredstava 32.915,09 € i manjka prihoda od nefinancijske imovine iz vlastitih sredstava 19.119,80 € i viška prihoda poslovanja od Erasmus + projekta 4.259,70 €.

**Šifra 19 – Rashodi budućih razdoblja i nedospjela naplata prihoda** – kontinuirani rashodi budućih razdoblja u iznosu 111.472,98 € odnose se na rashode za zaposlene plaća za 12.2022.

**Bilješke uz Obrazac: RAS-funkcijski**

**Šifra 0922 – Više srednjoškolsko obrazovanje** – u obrascu su iskazani rashodi poslovanja i rashodi za nabavu nefinancijske imovine u iznosu 1.676.158,39 €. Isti podatak iskazan je u PR-RAS obrascu na poziciji Y345.

**Bilješke uz Obrazac: P-VRIO**

**Šifra P003 – Proizvedena dugotrajna imovina** – smanjenje vrijednosti imovine – rashodovana uredska oprema koja je još imala sadašnju vrijednost u iznosu 63,53 €.

**Šifra P018 – Proizvedena dugotrajna imovina –** povećanje obujma imovine u ukupnom iznosu 11.710,26 € odnosi se na prijenos vlasništva laptopa i projektora od MZO u iznosu 558,69 € i prijenos udžbenika za učenike u iznosu 11.151,57 €, dok se smanjenje odnosi na prijenos imovine na OŠ Julija Klovića za 1 monitor i 8 računala u iznosu 288,55 €.

**Bilješke uz Obrazac: OBVEZE**

**Šifra V001 – Stanje obveza 1. siječnja** – stanjeobveza na početku izvještajnog razdoblja (1.1.2023.) iznosilo je 134.396,69 €.

**Šifra V006 – Stanje obveza na kraju izvještajnog razdoblja –** iznosi 216.595,19 €.

Škola je tijekom 2023.g., kao i prošlih godina, pokušavala što redovitije podmirivati svoje obveze te se obveze iskazane u obrascu u iznosu od 216.595,19 € odnose većim dijelom na nedospjele obveze po računima dobavljača koji su stigli početkom 2024.g. s datumom 31.12.2023. te nisu ni mogli biti podmireni u 2023.g., obveze za plaću za 12/2023 koja je isplaćena u 01/2024 sve u ukupnom iznosu 199.072,51 € za obveze za rashode poslovanja, 1.869,19 € za obveze za nabavu nefinancijske imovine i međusobne obveze proračunskih korisnika 12.604,89 € koje se odnose na bolovanje iznad 42 dana na teret HZZO-a za koja još nije provedena kompenzacija s Ministarstvom financija.

Iznos od 3.048,63 € dospjelih obveza nastao je iz razloga što nam osiguravajuće društvo još nije isplatilo sredstva za štetu nastalu nakon nevremena.